*Projekts*

LATVIJAS REPUBLIKAS MINISTRU KABINETS

20\_\_. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2013. gada 2. jūlija noteikumos Nr. 364 “Noteikumi par zvērināta tiesu izpildītāja rīcību ar bezmantinieku mantu”**

Izdoti saskaņā ar

[Tiesu izpildītāju likuma](http://likumi.lv/ta/id/68295-tiesu-izpilditaju-likums) 42. panta otro daļu un [73. panta](http://likumi.lv/ta/id/68295-tiesu-izpilditaju-likums#p73) trešo daļu,

[Komerclikuma](http://likumi.lv/ta/id/5490-komerclikums) [191. panta](http://likumi.lv/ta/id/5490-komerclikums#p191) trešo daļu un [238.1 panta](http://likumi.lv/ta/id/5490-komerclikums#p238.1) otro daļu,

[Meža likuma](http://likumi.lv/ta/id/2825-meza-likums) [44. panta](http://likumi.lv/ta/id/2825-meza-likums#p44) astoto daļu, likuma „[Par īpaši](http://likumi.lv/ta/id/%22%20%5Ct%20%22_blank)

[aizsargājamām dabas teritorijām](http://likumi.lv/ta/id/%22%20%5Ct%20%22_blank)” [38.2 panta](http://likumi.lv/ta/id/#p38.2) trešo daļu,

Publiskas personas mantas atsavināšanas likuma

5. panta desmito daļu un [Civillikuma](http://likumi.lv/ta/id/225418-civillikums) [416. panta](http://likumi.lv/ta/id/225418-civillikums#p416) sesto daļu

1. Izdarīt Ministru kabineta 2013. gada 2. jūlija noteikumos Nr. 364 “Noteikumi par zvērināta tiesu izpildītāja rīcību ar bezmantinieku mantu”” (Latvijas Vēstnesis, 2013, 141., 199.nr., 2016, 159.nr.) šādus grozījumus:

1.1. Papildināt noteikumu 2.1. apakšnodaļu ar 6.1, 6.2  un 6.3 punktu šādā redakcijā:

“6.1 Šajos noteikumos noteiktā kārtība rīcībai ar bezmantinieku mantā ietilpstošo nekustamo īpašumu piemērojama arī šādos gadījumos, kad Nekustamā īpašuma valsts kadastra informācijas sistēmā mantojuma masas atstājējs ir reģistrēts ar statusu īpašnieks vai tiesiskais valdītājs uz šādu nekustamo īpašumu:

6.11. dzīvoklis, mākslinieku darbnīca vai neapdzīvojamā telpa, kas iegūta īpašumā līdz dzīvojamās mājas privatizācijai privatizācijai likumā “Par valsts un pašvaldību dzīvojamo māju privatizāciju” noteiktajā kārtībā;

6.12. tehniskajā inventarizācijas lietā mantojuma masas atstājējam reģistrētas īpašuma tiesības uz dzīvojamo māju līdz 1993. gada 5. aprīlim pamatojoties uz likumu “[Par 1937.gada 22.decembra Zemesgrāmatu likuma spēka atjaunošanu un spēkā stāšanās kārtību](https://likumi.lv/ta/id/60052-par-1937-gada-22-decembra-zemesgramatu-likuma-speka-atjaunosanu-un-speka-stasanas-kartibu)”;

6.13. pieņemts institūcijas (pašvaldības) lēmums par īpašuma tiesību atjaunošanu mantojuma masas atstājējam;

6.14. pieņemts zemes komisiju galīgais lēmums par īpašuma tiesību atjaunošanu mantojuma masas atstājējam;

6.15. ir spēkā esošs tiesas spriedums par īpašuma tiesību atjaunošanu vai atzīšanu mantojuma masas atstājējam;

6.16. ēku (būvi), kas atrodas uz mantojuma masas atstājējam piederošas zemes un kas reģistrēta pamatojoties uz Būvniecības informācijas sistēmā esošu informāciju par ēkas (būves) pieņemšanu ekspluatācijā, ja reģistrācija veikta pēc 2020. gada 1. janvāra.

6.2 Šo noteikumu 6.1 punktā noteiktajos gadījumos pirms šajos noteikumos noteiktās kārtības rīcībai ar bezmantinieku mantu īstenošanas iegūstams, iestādes izsniegta dokumenta, kas apliecina nekustamā īpašuma tiesisku iegūšanu, atvasinājums.

6.3 Šo noteikumu 6.14. punktā minētajā gadījumā, kad bezmantinieku mantā ietilpst zemes gabals, kura daļu mantojuma masas atstājējs ieguvis zemes reformas ietvaros pamatojoties uz likumā noteiktās institūcijas lēmumu par zemes piešķiršanu īpašumā par samaksu, zvērināts tiesu izpildītājs sabiedrībai ar ierobežotu atbildību “Publisko aktīvu pārvaldītājs Possessor” pieprasa ziņas, vai mantojuma masas atstājējs ir noslēdzis šā īpašuma nomaksas pirkuma līgumu, kāda ir pirkuma maksa un kādā daļā pirkuma maksa nav segta. Pilnas vai daļējas nomaksas pirkuma līguma maksas nesamaksāšana nav šķērslis nekustamā īpašuma atsavināšanai šajos noteikumos noteiktajā kārtībā.

1.2. Papildināt noteikumus ar 32.1 punktu šādā redakcijā:

“32.1 Gadījumā, kad atsavināts bezmantinieku mantā ietilpstošs nekustamais īpašums, kuram Nekustamā īpašuma valsts kadastra informācijas sistēmā mantojuma masas atstājējs reģistrēts ar statusu īpašnieks vai tiesiskais valdītājs (noteikumu 6.1 punkts), ja zvērināts tiesu izpildītājs ir ieguvis iestādes izsniegtu dokumenta, kas apliecina nekustamā īpašuma tiesisku iegūšanu, atvasinājumu, zvērināts tiesu izpildītājs šo noteikumu 32. punktā noteiktajā kārtībā lūdz nostiprināt īpašuma tiesības zemesgrāmatā uz ieguvēja vārda, ja Nekustamā īpašuma valsts kadastra informācijas sistēmā reģistrētie dati ir pietiekami īpašuma ierakstīšanai zemesgrāmatā. Pirms tam veicama kancelejas nodevas un normatīvajos aktos noteiktajā gadījumā valsts nodevas samaksa.

1.3. Papildināt noteikumus ar 48.1 punktu šādā redakcijā:

“48.1 Ja otro izsoli zvērināts tiesu izpildītājs atzīst par nenotikušu šo noteikumu 36.1. vai 36.2. apakšpunktā minētajā gadījumā un kreditori un nekustamā īpašuma līdzīpašnieki vai, ja nekustamais īpašums ir īpaši aizsargājama dabas teritorija vai meža zeme, attiecīgi - valsts akciju sabiedrība "Latvijas valsts meži" vai Dabas aizsardzības pārvalde, šajos noteikumos paredzētajā termiņā nepiesakās to paturēt sev par izsoles sākumcenu, zvērināts tiesu izpildītājs nosaka 10 dienu termiņu, kurā kreditori, iemaksājot zvērināta tiesu izpildītāja depozīta kontā drošības naudu, var lūgt rīkot trešo izsoli. Trešā izsole tiek rīkota, ievērojot pirmās izsoles noteikumus, bet solīšana sākas no summas, kas atbilst 60 procentiem no sākumcenas pirmajā izsolē.”

1.4. Izteikt 49. punktu šādā redakcijā:

“49. Ja pirmā vai otrā izsole atzīta par nenotikušu un šajos noteikumos noteiktajā kārtībā zvērinātam tiesu izpildītājam nav iesniegts lūgums rīkot attiecīgi otro vai trešo izsoli vai izsole atzīta par nenotikušu un zvērināts tiesu izpildītājs secina, ka arī nākamās kārtas izsolē nekustamo īpašumu varētu būt neiespējami pārdot vai pārdošanas izmaksas varētu pārsniegt no pārdošanas iegūto naudas summu, zvērināts tiesu izpildītājs nodod nekustamo īpašumu šo noteikumu [14.punktā](https://likumi.lv/ta/id/258429#p14) minētajai institūcijai ar pieņemšanas un nodošanas aktu.”

1.5. Papildināt noteikumus ar 120.1 punktu šādā redakcijā:

“120.1 Atsavinot bezmantinieku mantā ietilpstošu nekustamo īpašumu - zemes gabalu, kura daļu mantojuma masas atstājējs ieguvis zemes reformas ietvaros pamatojoties uz likumā noteiktās institūcijas lēmumu par zemes piešķiršanu īpašumā par samaksu un mantojuma masas atstājējs ir noslēdzis šā īpašuma nomaksas pirkuma līgumu (šo noteikumu 6.14. punkts), gūtie ienākumi sadalāmi šādā secībā:

120.11. šo noteikumu 120.1., 120.2 un 120.2.1 apakšpunktā minētie izdevumi;

120.12. sabiedrības ar ierobežotu atbildību “Publisko aktīvu pārvaldītājam Possessor” paziņojumā par nesamaksāto nomaksas pirkuma līguma maksu norādītā nesegtā līguma summa;

120.13. pārējie prasījumi šajos noteikumos noteiktajā kārtībā.

 1.5. Papildināt noteikumus ar 137. punktu šādā redakcijā:

 “137. Šo noteikumu 6.1, 6.2, 6.3 un 120.1 punktu par rīcību ar bezmantinieku mantā ietilpstošu nekustamo īpašumu, kuram Nekustamā īpašuma valsts kadastra informācijas sistēmā mantojuma masas atstājējs reģistrēts ar statusu īpašnieks vai tiesiskais valdītājs, piemēro lietām par bezmantinieku mantu, kas ievestas pēc 2021. gada 1. marta.

2. Noteikumu projekts stājas spēkā 2021. gada 1. martā.

Ministru prezidents A. K. Kariņš

Ministru prezidenta biedrs,

tieslietu ministrs  J. Bordāns

Iesniedzējs:

Tieslietu ministrijas

valsts sekretārs R. Kronbergs